Evropa përgatitet për fushatë disinformimi dhe propagande ruse
Analistët thonë se Moska po përpiqet të ndikojë tek rezultati i zgjedhjeve që zhvillohen vitin e ardhshëm në një numër vendesh
Në një klimë akuzash të përsëritura se Rusia është përpjekur të ndikojë dhe përmbysë rezultatin e zgjedhjeve presidenciale në Shtetet e Bashkuara, Evropa po përgatitet për një skenar të mundshëm ndërkohë që në një numër vendesh afrojnë zgjedhjet. Franca, Gjermania dhe Holanda zhvillojnë votime në 2017 dhe analistët thonë se Moska po përpiqet të ndikojë tek rezultati. Korrespondenti Henry Ridgewell njofton nga Londra: Kancelarja gjermane Angela Merkel do të konkurrojë për një mandat të katërt në 2017. Si arkitektja kryesore e sanksioneve kundër Rusisë, analistët e shohin zonjën Merkel si një udhëheqëse evropiane që Moska do të dojë ta eliminojë nga skena politike. Zonja Merkel tha këtë muaj se Gjermania duhet të përgatitet t’u përgjigjet përpjekjeve për të manipuluar zgjedhjet: Pika e dobët e Kancelares Merkel janë afro një milion refugjatë dhe migrantë që mbërritën në Gjermani në 2015. Analistët thonë se Rusia do të përpiqet të ndezë ndjenjat anti-imigracion. Në janar të këtij viti, një histori e sajuar për një vajzë ruso-gjermane të quajtur Lisa, e cila ishte përdhunuar nga një grup imigrantësh, shkaktoi protesta në Gjermani dhe akuza nga Moska se autoritetet po fshihin faktet. Vajza më pas pohoi se kishte gënjyer. Ka të ngjarë që Rusia të shtojë fushatën e disinformimit para zgjedhjeve, thonë analistët: thotë analisti Ian Bond. Në anketa është rritur mbështetja për partinë e ekstremit të djathtë Alternativa për Gjermaninë, që flet kundër imigracionit. Sulmi i së hënës mund ta rrisë edhe më shumë mbështetjen: thotë Thorsten Benner i Institutit të Politikave Publike Globale. Në mbarë Evropën parti të ekstremit të djathtë janë përpjekur të forcojnë lidhjet me Moskën. Marine Le Pen, udhëheqëse e Frontit Kombëtar në Francë, mori 10 milionë dollarë kredi nga një bankë ruse për të zhvilluar fushatën. Analisti Bond thotë se partitë e ekstremit të djathtë kanë si synim të përbashkët shpërbërjen e Bashkimit Evropian. thotë analisti Ian Bond. Sapo Donald Trumpi të vijë në Shtëpinë e Bardhë në janar, uniteti evropian do të vihet në provë nga të gjitha anët. thotë analisti Bond. Megjithëse zoti Trump ka thënë se aleatët e Shteteve të Bashkuara në NATO duhet të paguajnë më shumë për mbrojtje, ai nuk ka aluduar se dëshiron dobësimin e Bashkimit Evropian. Udhëheqësit evropianë shpresojnë se, duke u rënë këmbanave të alarmit që herët, çdo përpjekje nga Moska për të ndikuar tek zgjedhjet mund të parandalohet. Por analistët paralajmërojnë se propaganda ruse është vënë tashmë në lëvizje.